b"\n_START_ARTICLE_\nAbel Math\xc3\xadas Hern\xc3\xa1ndez Platero\n_START_SECTION_\nBiografia\n_START_PARAGRAPH_\nNascut a Pando, departament de Canelones, La Joya va comen\xc3\xa7ar a jugar professionalment al Central Espa\xc3\xb1ol de Montevideo, marcant immediatament cinc gols en quatre partits. Despr\xc3\xa9s va jugar al Club Atl\xc3\xa9tico Pe\xc3\xb1arol i m\xc3\xa9s endavant amb la selecci\xc3\xb3 de futbol de l'Uruguai categoria sub 20. El 2 de febrer de 2009, Hern\xc3\xa1ndez signa un contracte amb el club itali\xc3\xa0 Palermo._NEWLINE_Amb la selecci\xc3\xb3 nacional del seu pa\xc3\xads, va ser convocat l'11 d'agost de 2010 per l'entrenador de la Celeste, \xc3\x93scar Washington Tab\xc3\xa1rez per jugar un partit amist\xc3\xb3s contra Angola (2-0) a Lisboa. Hern\xc3\xa1ndez va marcar un dels dos gols que va donar la vict\xc3\xb2ria a l'Uruguai._NEWLINE_El 31 de maig de 2014 va entrar a la llista definitiva de seleccionats per disputar la Copa del M\xc3\xb3n de Futbol de 2014 al Brasil."